b'\n_START_ARTICLE_\nThe Rugby Championship\n_START_SECTION_\nHistorie\n_START_PARAGRAPH_\nAustralia og New Zealand spilte mot hverandre f\xc3\xb8rste gang i 1903.  S\xc3\xb8r-Afrika spilte mot begge landene i 1921, men det var ingen formell turnering mellom lagene slik som det var i Europa med Seksnasjonersturneringen og lagene spilte bare sporadisk mot hverandre.  Da sporten ble profesjonell, ble konsortiet SANZAR stiftet og de opprettet turneringen Tri Nations i 1996.  I 2012 ble Argentina inkludert etter de hadde imponert i landskamper og kommet p\xc3\xa5 tredjeplass i Verdensmesterskapet i rugby union 2007 og kommet til kvartfinalen i Verdensmesterskapet i rugby union 2011.  Turneringen skiftet da navn til The Rugby Championship.\n_START_SECTION_\nFormat og poenggiving\n_START_PARAGRAPH_\nMellom 1996 og 2005 spilte lagene mot hverandre to ganger; hjemme og borte.  Mellom 2005 og 2012 spilte lagene spilte mot hverandre tre ganger med unntak i 2007 og 2011 da de spilte to ganger mot hverandre da det ble arrangert VM i rugby union.  Siden 2012 da Argentina ble med, har lagene spilt mot hverandre to ganger med unntak i 2015 da de bare spilte \xc3\xa9n gang mot hverandre da lagene \xc3\xb8nsket bedre tid for \xc3\xa5 forberede seg til verdensmesterskapet._NEWLINE_Lagene f\xc3\xa5r 4 poeng for seier, 2 poeng for uavgjort og 0 poeng ved tap.  Det gis 1 bonuspoeng hvis laget sk\xc3\xa5rer fire eller flere try uavhengig av resultatet i kampen og 1 bonuspoeng hvis laget taper med sju poeng eller mindre.'